Arranca la segona setmana del festival #MésQueMurs amb un cap de setmana ple d'activitats
09 de maig 2018

![](/media/zazbkcj1/77_c_img_4783-cuerpo.jpg)  
  

La tercera edició del festival d'art urbà #MésQueMurs de Sagunt arranca la segona setmana amb activitats durant tot el cap de setmana. A més el segon mural d'esta edició ja està en procés des del dimarts, 8 de maig. Es tracta d'una obra que plasmarà l'artista il·licità Roice183 en la part interior de l'amfiteatre del Parc Joan Carles I (Triángulo Umbral). Amb més de vint anys d'experiència a la seua esquena i un dels referents del _wildstyle_ espanyol i europeu, l'artista pintarà un mural abstracte en el qual col·labora també la regidoria de Cultura.

  
 

Però les activitats del festival continuen durant el cap de setmana. Dissabte, 12 de maig, la principal empresa de pintura en aerosol d'Espanya i una de les més importants d'Europa, Montana Colors, oferirà diverses activitats d'animació en la zona de l'Antic Sanatori, així com un taller infantil i un altre de juvenil a les 12 i a les 18 hores, respectivament. Eixe mateix matí també es realitzarà una exhibició en el Parc Joan Carles I on els artistes locals Cesart Gaudi, Lehs i Flexiboy pintaran dos autobusos urbans que ha oferit l'empresa AVSA, col·laboradora del festival, a les 10 i a les 16 hores.

  
 

El mateix dissabte tindrà lloc, en el Casal Jove, Spoken Draws, una fusió de poesia i arts plàstiques en directe, a partir de les 20 h. En este espectacle es combina literatura i il·lustració, es reciten uns poemes que al seu torn són il·lustrats i projectats en una paret i al final de cada esdeveniment, se sortegen les il·lustracions entre el públic. 

![](/media/pbhkwhqh/77_c_img_4793-cuerpo.jpg)  
  
 

**El primer gran mural ja està pintat**

 

El primer gran mural d'esta tercera edició del festival ja està liquidat, es pot contemplar en la paret del col·legi Mediterrani i es tracta de l'obra de l'artista argentina Hyuro. Altres activitats del festival que es poden contemplar són l'exposició fotogràfica Black&White en el Casal Jove, l'exhibició de grafitis del carrer Calderona, així com l'exhibició de teles i llanes en el bulevard del carrer Churruca que ha sigut a càrrec d'AVOCAM.

  
 

![](/media/okafffgv/77_c_img_4802.jpg)  

![](/media/fhfaeu3t/77_c_img_4830.jpg)  
![](/media/sn5hbc4p/77_c_spoken.jpg)  
 

*   [](http://www.facebook.com/sharer.php?u=https://aytosagunto.es/va/actualitat/arranca-la-segona-setmana-del-festival-mesquemurs-amb-un-cap-de-setmana-ple-d-activitats/ "Facebook")
*   [](http://twitter.com/share?url=https://aytosagunto.es/va/actualitat/arranca-la-segona-setmana-del-festival-mesquemurs-amb-un-cap-de-setmana-ple-d-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arranca-la-segona-setmana-del-festival-mesquemurs-amb-un-cap-de-setmana-ple-d-activitats/ "Linked In")
*   [](mailto:?body=https://aytosagunto.es/va/actualitat/arranca-la-segona-setmana-del-festival-mesquemurs-amb-un-cap-de-setmana-ple-d-activitats/)